જો કે શક્તિની માતા ગીતાબેને આક્ષેપ કર્યો છે કે તેમના પુત્રનું એનકાઉંટર કરવામાં આવ્યુ છે. તેમણે જણાવ્યુ હતુ કે તેમણે દારુનો ધંધો કરીને દીકરાને મોટો કર્યો છે. તે પોલિસને હપ્તા પણ આપે છે. છેલ્લા થોડા સમયથી પોલિસ તેમને અને તેમના દીકરાને હેરાન કરતી હતી. ઉલ્લેખનીય છે કે શક્તિએ થોડા સમય પહેલા રાજકોટના બી ડિવિઝન પોલિસ સ્ટેશનમાં ફરજ બજાવતા ભરતદાન ગઢવીની હત્યા કરી હતી. તે સગીરાની છેડતી, કાકા-ભત્રીજા પર હુમલાનો પ્રયાસ જેવા ઘણા ગુનાઓમાં સંડોવાયેલો હતો.